JUMAL KÕNELEB
Tere jälle! Jagame Joy'ga taas imelisi Jumala Sõnu.
Oleme juba mitmes saates rääkinud,
kui oluline on külvata oma südamesse häid asju.
Samuti rääkida Jumala Sõna.
Sageli raskuste ees ja keskel on meil kalduvus rääkida muredest.
Uudisedki on sellest tulvil.
Kuulsin kord, et keegi tegi ajalehe nimega "Head uudised"
ja kirjutanud vaid häid uudiseid, kuid keegi ei tahtnud neid kuulda.
Meil on kalduvus rääkida halbu asju.
See, mida me räägime, on ka see, mida me loome.
Meie sõnadki loovad seda, sest neil on reaalne vägi.
Seetõttu on väga oluline, mida me räägime.
Mul endal on sageli kõrini, et paljud, ma ise kaasa arvatud,
räägime negatiivset ja halba oma kodumaast ning eludest.
Soomlased on selles osavad.
Räägime enese kohta halbu asju, kuid peaksime ometi rääkima head.
Jumal tahab meile vaid head
ja Talle on kõik võimalik, olgu olukorrad millised tahes.
Seetõttu on meid kutsutud
rääkima midagi muud, kui seda, milline on olukord.
Nii kergelt läheme kaasa juttudega, et nüüd on sügis ja algab gripihooaeg.
Siis tulebki gripihooaeg.
Ühtlasi räägitakse,
et majanduslikult on raske, või tööturu seis on pahaendeline.
Abielus on raskused
ja kindlasti meiegi lahutame nagu naabritega juhtus.
Räägime murest, vaevast ja kõike seda negatiivset.
Me ei mõista, et loome ise seda oma ellu.
Täna tahame rääkida sellest,
mis lõpuks otsustab, kas ime sünnib me eludes või mitte.
See, millest me täna räägime, on õieti otsustav tegur selles,
kas Jumal saab tuua ime mu ellu.
Kas see mõjutab tervist või majandust ning muudab me abielu ja laste elu.
See on otsustav aspekt.
Võime uskuda, kui palju tahes,
aga kui suuga tunnistame muud, siis sellest pole mingit kasu.
Sageli läheb nii, kui päris konkreetselt rääkida,
et meil on mingi pakiline vajadus, nt. vajame tervist kui oleme haiged
või nagu meie töös vajame uusi õpetajaid ja lapsi lasteaeda,
sest kui kohad ei täitu pole piisavalt pearaha palkadeks
ning meil on kiiresti vaja uusi lapsi lasteaiakohtadele.
Ehk märkame, et ringidesse
on vaja rohkem täiskasvanud abilisi ja me palvetame nad enesele.
Meil pole alati võimalik neid palgata
ja peame paluma Issandalt inimest, kes tuleks ilma palgata tööle.
Kust leiad tänapäeva Soomes selliseid inimesi ja veel mitmel korral?
Need on täiesti võimatud asjad.
Samuti kui vajame lapsele suveks töökohta.
Meie keskmine poeg läheb sõjaväkke alles jaanuaris
ning on olnud juba pool aastat töötu, n-ö "puhkusel".
Me teame, et lapsele pole selline kodus logelemine kasulik.
Ta on lugenud ja kirjutanud ega pole päris logelenud nüüd ka
aga möödas on seitse kuud ning ta vajab ju ka raha.
"Jeesuse nimel, oled hea Isa, tahad meile head ja soovid aidata
ka meie poega, kes igatseb sobivat töökohta."
Palume seda.
Me teeme siis nii, et esmalt vaatame Piiblist,
kas see vajadus on kooskõlas Jumala Sõna ja Tema tahtega.
Sellised asjad nagu tervis ja põhivajadused
on kindlasti kooskõlas Jumala enda tahtega.
Viime ühiselt Markuse 11 alusel selle vajaduse Jumala palge ette.
Palume Isalt seda, Jeesuse nimel.
Siis toetume sellele kirjakohale: "Seepärast ma ütlen teile:
Kõike, mida te iganes palves endale palute -
uskuge,et te olete saanud, ja see saabki teile!"
Me võtame selle palves vastu,
"uskuge, et olete saanud" kohal on inglisekeelses tõlkes öeldud:
"uskuge, et võtsite selle vastu".
Palvetamine ei ole ainult palumine,
see on palumine, anumine ja vastu võtmine. - Usus.
Me võtame selle usus vastu.
Mul on nüüd see olemas.
See töökoht on lapse jaoks olemas.
Just see, mis talle sobib.
Just see, mida ta vajab ja soovib.
Ta soovib head ülemust,
sest eelmisel suvel oli tal teistsugune kogemus.
Ta soovib toredat tööandjat.
Kas 18-aastane võib soovida toredat ülemust
või peaks ta võtma vastu ükskõik millise tööotsa?
Kas ta peaks minema tööle,
kus ta ei tunne end hästi või mis on talle üle võimete?
Kas 18-aastane väljaõppeta noor võiks üldse paluda head tööd?
Pealegi veel poole kohaga tööd, et ei peaks kogu aeg töötama.
Kust peaks sellise töö leidma? Praegusel tööpuuduse ajal pealegi.
Te saate pärast kuulda, mis sellest asjast siis sai.
Kas räägid seda alles pärast?
Kui oleme palvetanud nagu nüüd?
Kas kohe hakkas telefon helisema?
Kui Jeesus needis viigipuu ei juhtunud ega paistnud midagi.
Seda ei ole kohe näha.
See hetk ja aeg palvetamise
ja palvevastuse tulemise vahel on otsustav.
Mida ma teen sel ajal?
Kas hakkan kohe rääkima:
"Jumal ei kuulnud, sellest ei saa asja!
See on ju võimatu! Loe lehti - kõik inimesed on tööpuuduses.
Sellest ei tule midagi välja!"
Kas räägin ma midagi muud?
Kas julgen rääkida sama, mida Jeesus räägib?
Sinu elus võivad mäed olla teistsugused.
Elus võib olla rahamuresid, abieluprobleeme ning haigusi.
Tahame sind julgustada:
Jeesus ise näitab,
mida peaksime tegema, kui meie elus on neid mägesid.
Mõnikord kuuleme, et keegi lihtsalt hüüab Issanda poole.
See ongi hea.
Alati tasub hüüda Issanda poole, kui tundub, et kõik on liiga raske.
Mida Jeesuse sõnul tuleks teha,
kui takistus on tee peal ees ning su poeg vajab töökohta?
Mida Jeesus tegi?
Selles samas evangeeliumis, Markuse 11:23 ütleb Jeesus nii:
"Tõesti, ma ütlen teile, kes iganes ütleb tollele mäele:
(Jeesus räägib tõesti mägedest) "Kerki ja kukuta end merre!"
ega kõhkle oma südames,
vaid usub, et see, mis ta räägib, sünnib, siis see saabki talle!"
Milline üle mõistuse lubadus!
Jeesus oli just neednud viigipuu.
Peetrus pani seda tähele ja ütles: "Sündis täpselt nii nagu ütlesid."
Võiksime mõelda, et Jeesus vastas:
"See juhtus seetõttu, et mina olen Jumala Poeg.
Mina võin nii teha. Kui mina ütlen, siis nii sünnib.
Mäletad, kui olime paadis tormiga? Ütlesin: "Vaiki!" ja meri rahunes.
Mina oskan."
Nii oleks Jeesus võinud vastata Peetrusele.
"See sündis, sest olen Jumala poeg."
Ta ei ütelnud nii. Vastupidi.
"Kui keegi ütleb tollele mäele.."
Inglis- ja eestikeelses tõlkes: "kes iganes ütleb tollele mäele.."
"Kes iganes ütleb tollele mäele..,
vaid usub, et see, mis ta räägib, sünnib, siis see saabki talle!"
Kas see võib olla tõsi?
Jeesus ei teinud seda imet
lihtsalt oma suuruse näitamiseks, vaid andis meile sellega eeskuju.
Kui elu olukorrad rõhuvad meid maha
ja teame, et meie elus on midagi Jumala tahte vastu..
Kui tead, et teed kõik võimaliku Jeesuse järgimiseks,
olles andud elu Jeesusele aga ikkagi on neid mägesid kogu aeg,
siis sa ei pea seisma ja ootama, et äkki ühel päeval midagi juhtub.
Sa ei pea hüüdma Jumalat, et Tema midagi teeks.
Võid ise ütelda sellele mäele!
Sul on sama autoriteet.
Sama usk ja võimalus öelda sellele mäele:
"Kerki ja kukuta end merre!"
Kui sa ei kahtle, vaid usud, siis nii juhtubki.
See on üle mõistuse julgustav.
See on täiesti vinge värk.
Igaüks meist saab mõjutada oma elu ja olukordi.
Me ei pea alistuma vaenlase survele oma elus.
Meil on autoriteet.
Võime mõjutada oma elu ja käskida vaenlasel lahkuda.
Võime käskida neil mägedel lahkuda ja näha,
kuidas olukorrad muutuvad.
Just nii nagu Jeesus ütles. - Täpselt.
Me suudame seda, sest Tema ütles nii.
Selle tõttu ma julgen hakata seda proovima.
Mõtlen selle üle,
uurin ja küsin selle toimimist ning mida Issand mõtleb.
Räägin oma mäele ja jätkan seda, isegi kui see ei liigu kohe kuhugi.
Ma räägin sellele mäele ikkagi.
Räägin ja räägin sellele mäele, kuni see läheb ära. See läheb.
See läheb ja ma õpin sellest.
Üks haigus lahkub, kui käsin sellel kaduda.
Esimesel korral oli see tõsine võitlus.
Ütlesin sellele: "Tema haavade kaudu olen terve!"
Tema haavade kaudu olen terve!
Pidin palju rääkima sellele mäele,
aga kuna ma ei andnud alla, siis lõpuks see mägi lahkus.
Järgmisel korral oli veidi lihtsam ja järgmisel korral veel hõlpsam.
Iga kord, kui mina ei anna alla, peab vaenlane alla andma.
See on usk, mis on võitnud maailma.
Piibel ütleb Efeslastele 6:12:
"Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
See kõlab päris jubedalt.
Meie vastas on maailma valitsevad kurjad vaimud.
Võib tunduda, et nende vastu ei saa ju keegi.
Aga Jeesus ise on öelnud meile Luuka 10:19:
"Vaata, ma olen andnud teile meelevalla kõndida madude ja skorpionide peal
ja vaenlase kogu väe peal ja miski ei tee teile iial kahju."
Meile on antud autoriteet vaenlase vastu.
Me ei pea alistuma tema tempudele ja probleemidele,
vaid peame rääkima neile vastu.
Meil tõesti on autoriteet.
Kui usus sõitled vaenlast ja käsid tal lahkuda, siis ta lahkub.
Jeesuse nimel. - Ta lahkub.
Olen ka palvetanud inimeste eest
ja näinud, et kui koos sõitleme, siis vaenlane lahkub peatselt.
Alati ta ei lahku kohe, aga ta peab siiski lahkuma.
Jakoobuse 4:7: "Alistuge siis Jumalale!
Pange vastu kuradile, siis ta põgeneb teie juurest."
Ei öelda: "Seiske vastu saatanale, siis ta võib-olla põgeneb."
Seisame vastu, siis ta põgeneb.
Teises kohas, 1. Peetruse 5:9 öeldakse:
"Tema vastu seiske kindlalt usus.."
Mõnikord tundub nende takistuste ületamine ilmvõimatu.
Meiegi elus tundub vahest, just majanduslikes olukordaes,
et me räägime ja räägime, kuulutame ja kuulutame,
lööme vaimumõõgaga, hoiame usukilpi ülal,
läheme edasi, lööme ja lööme, raiume Sõna mõõgaga,
kuid tundub, et lahing ei lõpe justkui kunagi ära.
See võitlus kestab nii kaua kui oleme siin maa peal.
Parem on leppida asjaoludega.
Oleme Jumala sõdurid.
Jumal aitab meid, aga meie ei tohi anda alla.
Nagu Joy ütles, tõde on,
kui meie ei anna alla, peab vaenlane andma alla.
Nüüd võiksid rääkida selle näite, mis eelmisel nädalal juhtus.
Oleme seisnud selle kirjakoha peal, et Tema annab meile palga ustavalt.
Kuidas see õieti oligi?
"Sest mina, Issand, armastan õiglust, vihkan röövimist ja nurjatust.
Ma annan neile ustavalt töötasu ja teen nendega igavese lepingu."
Ta vihkab nurjatust ja röövimist, kuid seejuures armastab õiglust.
Me ei hakka nõudma mingit palka, vaid see on Jumala Sõna lubadus.
Ta vihkab nurjatust ja röövimist
ning tahab, et saaksime selle, mis õigusega meile kuulub.
"Tööline on oma palka väärt!"
Haarasin sellest lubadusest kinni.
Kui eelmisel kuul tuli palgapäev, ei saanud ma väljateenitud palka.
Tundus, et mägi kössitab ees ega näi kuhugile liikuvat.
Kuigi olin haaranud lubadusest,
seisnud selle peal ja kuulutanud ning on olukord sama muutumatu.
Tõotus ei näi toimivat.
Ometi teed samal ajal inimlikult oma parima.
Otsustasin selles olukorras, et ma ei hooli, mida konto näitab.
Ma ei hooli, mis palka ma sain.
Ma usun ikkagi seda lubadust.
Usun ikkagi, et Jumal on vägev nagu Piibel ütleb,
andmaks mulle rikkalikult kogu armu, nii et mul alati on kõike piisavalt.
Teisisõnu ma saan selle palga, mis mulle kuulub ja Ta on ustav.
Mõtlesin ka, et pole vahet, kust puuduv palgaosa tuleb,
see tuleb ikka Jumalalt, mitte inimestelt, minult ega toetajatelt.
Ma ei vaata neile ega kooli kontodele.
Vaatan Issandale.
Möödus mõni päev ja keegi kandis meie arvele
just selle summa, mis oli palgarahast puudu jäänud.
Jällegi saime näha, et usk võidab ära selle maailma.
Usk on tugevam kui mistahes olukorrad.
See võib pöörata ja liigutada igasuguseid mägesid.
See võitlus on innustav,
sest, kui me ei anna alla, saame, mida on meile lubatud.
Halleluuja!
Võime nii teha selle pärast, et Jeesus on juba ristil surnud.
Asi pole meie väljamõeldises, mida me siin kuulutame.
Saame rääkida seetõttu, et Jeesus on seda juba teinud.
2. Peetruse 1:3: "Tema jumalik vägi
on meile kinkinud kõik, mis on vajalik eluks ja vagaduseks"
See on juba kinkinud meile kõik, mis on vajalik eluks ja vagaduseks.
"tema tundmise kaudu,
kes meid on kutsunud omaenese kirkuse ja väärikusega."
Jeesuse ristisurm avas ukse Taevase Isa kuningriiki.
Taevariik on Jeesuse töö pärast avali.
Taevas on meie, Jumala laste jaoks avatud.
Jeesus ütleb: "See on lõpetatud!"
Tema töö on valmis.
Sellele ei saa midagi lisada, sealt ei saa midagi vähemaks võtta.
Heebrea 4:3 räägib sellest, et me pääseme Jumala hingamisse.
"Kuigi Jumala teod on olnud valmis juba maailma rajamisest peale.."
Luuka 15:31 ütleb Jeesus:
"Poeg, sina oled alati minu juures, ja kõik, mis on minu, on sinu oma."
Issand on juba avanud Taeva.
Ta tahab meile anda oma ressursse.
Need kuuluvad meile.
Saame võtta oma ellu vastu selle,
mida vajame, et võiksime täita Tema kutset.
Me räägime tõtt, seda, mida Jeesus juba on teinud.
Jeesus näitab ise meile eeskuju.
Kui meie elu ees on mäed, on hea põgeneda Jumala juurde.
Teinekord on aga hea vastanduda
ja hakata rääkima seda, mis on Jumala tahe.
Piibel ütleb, et me ei peaks muganduma praeguse ajaga.
Peaksime uuendama oma meeli.
Kui praegu räägitakse, et maailmas on asjalood
minemas halvas suunas nii majanduslikult kui muul moel,
peaksime hoolega jälgima, mida meie suust välja tuleb.
Olgu Soome majandus milline tahes, Jumal tahab ikka Soomele head.
Meiegi peaksime rääkima seda,
kuulutama usklikena, et sellel maal läheb veel hästi!
Jumal saadab äratuse sellele maale, muudab seda ja meil läheb hästi.
Me ei peaks rääkima negatiivset, millest niigi kõrvad n-ö ''huugavad''.
Räägime Jumala tahet sellele maale.
Tahan sind julgustada seda tegema.
Isegi kui kõik räägivad muud juttu!
Eriti sinu oma elu osas ole ettevaatlik selles, mida räägid!
Räägi Jumala tahte kohaselt neile mägedele ja need muutuvad.
Olen kogunud paljude tuntud jumalameeste ja -naiste ütlusi.
Need inimesed on tõesti muutnud maailma koos Issandaga.
Nt. Oral Roberts'i, Kennett Hagen'i, Norwell Heis'i, Charles Capps'i,
Kenneth ja Gloria Copeland'i ja Smith Wigelsworth'i ütlemisi.
Ma loen neid teile.
Need on imelised.
"Jumal ütles seda, seetõttu võin ütelda sedasama."
"Minu sõnad kas seovad või vabastavad.
Need kas nõustuvad või on eri meelt Jumalaga."
"Mu sõnad kas loovad või hävitavad,
tervendavad või teevad haigeks, toodavad küllust või vaesust."
"Sõna on seeme. Külva see suuga oma südamesse!"
"See, mida kogu aeg ütlen, saab tõelisuseks minu elus."
"Usk on mu suus ja mu suu on Jumala tööriist selle täitmiseks."
Minu suu on nagu Jumala tööriist.
Annan oma suu Jumala kasutusse just Jumala Sõnade jaoks.
Ta saab hakata mu suud kasutama,
kui räägin Tema Sõnu ja Tema tahe sünnib minu elus.
"Kui saime usklikuks, saime sellega tasuta
kõik Jumala imelised asjad - tervise, heaolu, rikkuse.
Vii see täide oma suu kaudu!"
"Oma sõnadega saad luua
kas positiivse või negatiivse vaimuliku atmosfääri."
"Peamine punkt terviseks on tervisest rääkimine."
Viimaseks keegi on ütelnud nii: "Ime on minu suus."
Tahame täna sind tõesti julgustada.
Võid mõjutada olukordi oma elus.
Võid mõjutada oma töökoha õhkkonda, isegi kogu selle maa atmosfääri.
Sinu enda suuga.
Lihtsalt kuuluta Jumala Sõna.
Sa ei pea isegi seda häälega tegema.
Kui palves kuulutad Jumala Sõna
ja õnnistust oma ellu, siis see hakkab ka paistma.
Kui mitte kohe, siis üsna pea.
Lõpetuseks, nagu lubasin pean rääkima,
kuidas mu pojal siis läks.
Ta ei tahtnud sellist töökohta,
kus talle ei meeldi olla ning töö leidmine võttis mitu kuud aega.
Aga ta sai selle!
Me ei andnud alla
ja nüüd on tal tore ülemus, just nagu ta soovis.
Ta saab teha seda,
milles ta on andekas ja see on poole kohaga töö.
Ta on väga rahul ja ütleb: "Ema, ma ei tahaks sealt ära tullagi!"
Imeline palvevastus!
Nüüd palvetame.
Tänu, Issand, et saame julgustada kõiki,
kes on erinevate mägede ees haarama usukilpi, vaimumõõka
ja panema jalga valmisoleku kingad ning minema edasi.
Tänu, Issand, et usk võidab maailma!
Tänu, et igaüks saab tõusta ja võidelda
end vabaks Jumala Sõnaga ja kuulutada, et mäed lahkugu!
Kuulutame just nüüd:
kõik takistused tervises, finantsides, inimsuhetes
ja kõik muud mäed, mis seisavad vaatajate ees
ja nende elu ja vabaduse ees - lahkugu Jeesuse nimel!
Iga vaimuvägi, mis püüab
takistada Jumala tahte sündimist lahkugu nüüd, Jeesuse nimel!
Tulgu vabadus, rõõm, rahu, tulgu õnnistus ka sinu ellu,
Jeesuse nimel! Aamen. Halleluuja!
Ole vaba ja püsi vabana!
Jumal on hea ja Ta tahab meile kõigile head.
Jumal tahab ka, et saaksid olla osaline Jumalariigi töös.
Kui su olukord on selline, et elu on täis kõike muud
ja sa ei saa teha suurt rohkem, kui käia pühapäeviti koguduses,
siis saad sellegi poolest olla osaline näiteks TV7 töös.
Võid toetada seda tööd.
See ei pea olema mõni kindel summa,
võid toetada millise summaga tahes, sest Jumal armastab rõõmsat andjat.
Võid teha seda täna ja just nüüd helistades annetusnumbril 900 1777
Kõne hind Eestis on 7 eurot.
Võid ka kasutada kontonumbreid, mida näed saate lõpus ekraanil.
Ole õnnistatud Jeesuse nimel!
Pea alati meeles, et Jumal on hea ja ainult hea! Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin